**Bilag 3 – informationsmøde – lokalplan 342**

**Lokalplan 342, Boliger ved Erritsø Bygade**

Referat, borgermøde 7/9 2016

* Synspunkt: Overflødigt at høre om lokalplanen, indsigelsen går på processen.
* Er vedtagelse af lokalplanen en betingelse for handelen? Svar: Ja, det er den.
* Mogens Bak Hansen: Det er normal praksis at lokalplanlægning foregår i samarbejde mellem kommunen og bygherre
* Det oprindelige udbud indeholdt flere klausuler end det andet udbud.
* Erritsø bygade 8 ønskes bevaret. Synd at de gamle gårde rives ned. Den er med til at tegne landsbymiljøet.
* Der er ikke taget tilstrækkeligt højde for trafikken i området. Svar: Trafikafdelingen vurderer ikke, at projektet vil give trafikproblemer.
* Der er en bekymring i forhold til, om bygherre vil bevare Erritsø Bygade 6 eller lade den forfalde.
* Bekymring for terrænregulering: Bliver der fyldt ½ m på? Arkitekt: Vi er ikke interesseret i at hæve husene, de kommer til at følge terrænet.
* Bekymret for grundstørrelse på 300 m2, der bliver for mange boliger.
* Bekymret for, at de nye ejendomme ikke får lys nok pga. hæk syd for grunden. Arkitekt: Måske skal hækken reguleres, men det skal ske i samarbejde med naboerne. Lokalplanen siger, at hækken skal bevares.
* Hvad er tidsplanen for projektet? Hvis der går lang tid, forfalder Erritsø Bygade 6 måske. Det oprindelige udbud indeholdt en tidsplan, men det udgik i anden runde. Mogens Bak Hansen: Det vender vi tilbage med svar på.
* Det grønne areal bruges som begrundelse for, at grundene kan være små (300 m2). Bekymring.
* Hvad med vedligeholdelse af fællesarealet? Svar: De nye ejere skal være medlem af grundejerforeningen og har pligt til at deltage i vedligeholdelsen.
* Hvorfor er museet ikke indkaldt? De har gjort indsigelse. Svar: De har ikke gjort indsigelse mod lokalplanen. Det undersøges, om de har ytret sig i processen.
* Forslag: Giv i lokalplanen kun mulighed for 1 bolig pr. grund og maksimalt f.eks. 20 boliger. Evt. minimumsboligstørrelse.
* Fredericia kommune opfordres til at gå i dialog med bygherre om bevaring af Erritsø Bygade 6.
* Forslag til vejnavn: Henry Olsens Vej.
* Forslag: Terrænregulering laves ved udelukkende at grave af.
* Stisystem: Bliver der ordentlig adgang gennem området for skolebørn? Bekymring. Svar: Der er en servitut, der sikrer stien.
* Steen Ørts: Tager synspunkter med tilbage til BPU. Opfordrer til dialog mellem bygherre og de enkelte naboer.